สวัสดีค่ะ หนูอายุ22ปีค่ะ ปกติประจำเดือนมา5-7วัน แล้วหลังจากที่หนูมีการฉีดวัคซีค HPV ครบ 3 เข็ม ประจำเดือนหนูก็ไม่มาเดือนนึง มาบ้าง เลื่อนบ้าง อย่างเมื่อ2เดือนที่แล้ว ไม่มา เดือนที่แล้วมาน้อยมาก เหมือนแค่เปื้อนๆ แต่พอเดือนนี้ มานานมากเลย จะ20 วันแล้วค่ะ แต่ปริมาณเลือดก็คือไม่เยอะไม่น้อย ออกเหมือนช่วงเป็นประเดือนปกติเลยค่ะ แล้วดูเหมือนมันจะไม่หยุดเลย มีลิ่มเลือดนิดเดียวแค่ช่วงวันแรกๆค่ะ สีดูปกติ ช่วงแรกๆไม่ปวดท้องเลย แต่ช่วงหลังๆเริ่มปวดท้องน้อย คือหนูอยากทราบว่ามันจะเกี่ยวกับที่หนูฉีดวัคซีนไหมคะ หรือถ้าไม่หนูจะเป็นอะไรมากมั้ยคะ หนูพึ่งเป็นแบบนี้ครั้งแรกเลยค่ะ หนูฉีดวัคซีนเข็มสุดท้ายช่วงกุมภาค่ะ
สวัสดีค่ะ การมีเลือดประจำเดือนออกนานถึง 20 วันดังกล่าว ถือเป็นอาการเลือดออกจากช่องคลอดผิดปกติ ซึ่งอาจเกิดได้จาก1. การตั้งครรภ์ที่ผิดปกติ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น ซึ่งมักจะมีอาการปวดท้องน้อยร่วมด้วย2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก (แม้จะฉีดวัคซีนแล้ว ก็ยังมีโอกาสเป็นได้ เนื่องจากวัคซีนไม่สามารถป้องกันได้ 100%) เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) ซึ่งมักจะมีอาการของปรจำเดือนผิดปกติมาก่อน เช่น การที่นานๆ ครั้งจึงจะมีประจำเดือนมา4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น5. การใช้ยาฮอร์โมนต่างๆ ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น6. มีมดลูกอักเสบติดเชื้อ ซึ่งจะมีตกขาวที่ผิดปกติและอาการปวดท้องน้อยร่วมด้วยสำหรับวัคซีนป้องกันมะเร็งปากมดลูกนั้น ผลข้างเคียงอย่างหนึ่ง (แต่พบได้น้อยมาก) คืออาจทำให้เกิดเลือดออกจากช่องคลอดผิดปกติได้ อย่างไรก็ตาม ผลน่าจะกเดิขึ้นตั้งแต่การฉีดวัคซีนเข็มแรก ไม่น่าเกิดหลังจากที่ได้ฉีดวัคซีนครบไปนานแล้วถึง 8 เดือน ดังนั้นวัคซีนจึงไม่น่าเป็นสาเหตุที่ทำให้มีประจำเดือนปกติค่ะดังนั้น หากมีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีเลือดไหลออกมาไม่หยุด หรือยังคงมีปวดท้องน้อย ก็ควรไปพบแพทย์เฉพาะทางสูติ-นรีแพทย์เพื่อหาสาเหตุค่ะ